钦定古今图书集成/明伦汇编/交谊典/第079卷 > 册府元龟 > 《嫉恶》
## 钦定古今图书集成/明伦汇编/交谊典/第079卷 > 册府元龟 > 《嫉恶》

仲尼有言曰：“惟君子能好人能恶人”盖有挺劲直之
性禀真清之操嫉夫奸佞形于言色以至当官而行
守法无贰抗志靡惑繇衷自信或裂裳裹足以长骜
或操觚著论以申贬周爱陈迹以泄其愤怒激厉薄
俗以扶于名教责败田之夫鄙其繇径讥贝锦之子
斥是谗言恶彼犬羊之质奋此鹰鹯之志非刚毅中
立，卓然有守者，孰能及于是哉？其或观过所从，不于
其党多僻之世，疾之已甚，良非斯人之徒与！